CELEX: 32021D0398
Language: fi
Date: 2021-03-05 00:00:00
Title: Neuvoston täytäntöönpanopäätös (YUTP) 2021/398, annettu 5 päivänä maaliskuuta 2021, Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP täytäntöönpanosta

5.3.2021   
               
               
                  FI
               
               
                  Euroopan unionin virallinen lehti
               
               
                  LI 77/3
               
            
         NEUVOSTON TÄYTÄNTÖÖNPANOPÄÄTÖS (YUTP) 2021/398,
         annettu 5 päivänä maaliskuuta 2021,
         Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
         ottaa huomioon Jemenin tilanteen johdosta määrättävistä rajoittavista toimenpiteistä 18 päivänä joulukuuta 2014 annetun neuvoston päätöksen 2014/932/YUTP (1) ja erityisesti sen 3 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä joulukuuta 2014 päätöksen 2014/932/YUTP.
                  
               
                     (2)
                  
                  
                     Yhdistyneiden kansakuntien turvallisuusneuvosto hyväksyi 25 päivänä helmikuuta 2021 päätöslauselman 2564 (2021), jossa se ilmaisi huolensa jatkuvista poliittisista, turvallisuuteen liittyvistä, taloudellisista ja humanitaarisista haasteista Jemenissä ja toisti kaikille osapuolille Jemenissä esittämänsä kehotuksen pyrkiä edelleen ratkaisemaan erimielisyydet vuoropuhelun ja kuulemisen keinoin.
                  
               
                     (3)
                  
                  
                     Yhdistyneiden kansakuntien turvallisuusneuvoston päätöslauselmassa 2564 (2021) nimetään yksi henkilö, johon kohdistetaan turvallisuusneuvoston päätöslauselman 2140 (2014) 11 ja 15 kohdassa ja turvallisuusneuvoston päätöslauselman 2216 (2015) 14 kohdassa määrättyjä rajoittavia toimenpiteitä.
                  
               
                     (4)
                  
                  
                     Päätöksen 2014/932/YUTP liite olisi sen vuoksi muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2014/932/YUTP liite tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 5 päivänä maaliskuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  EUVL L 365, 19.12.2014, s. 147.
      
      
         
            LIITE
            Lisätään päätöksen 2014/932/YUTP liitteessä olevaan luetteloon (Luettelo 1 artiklan 1 kohdassa, 2 a artiklan 1 kohdassa sekä 2 b artiklan 1 ja 2 kohdassa tarkoitetuista henkilöistä ja yhteisöistä) kohta seuraavasti:
            
               
                           ”6.
                        
                        
                           Sultan Saleh Aida Aida Zabin
                           Muita tietoja: Rikostutkintaosaston (CID) johtaja Sanaassa. On osallistunut Jemenin rauhaa, turvallisuutta ja vakautta uhkaaviin tekoihin. YK nimennyt: 25.2.2021.
                           
                              Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:
                           
                           Sultan Saleh Aida Aida Zabin on osallistunut Jemenin rauhaa, turvallisuutta tai vakautta uhkaaviin tekoihin, muun muassa sovellettavan kansainvälisen humanitaarisen oikeuden rikkomiseen ja ihmisoikeusloukkauksiin Jemenissä.
                           Sultan Saleh Aida Aida Zabin on rikostutkintaosaston (CID) johtaja Sanaassa. Hänellä on ollut keskeinen rooli pelottelukampanjassa, jossa poliittisesti aktiivisia naisia kohtaan on käytetty järjestelmällisesti pidätyksiä, vangitsemisia, kidutusta, seksuaalista väkivaltaa ja raiskauksia. CID:n johtajana Zabin on suoraan tai asemansa nojalla vastuussa lukuisten pidätyspaikkojen – mukaan lukien kotiarestit, poliisiasemat, viralliset vankilat ja pidätyskeskukset sekä salaiset pidätyskeskukset – käytöstä ja osallinen niiden käyttöön. Näissä paikoissa naisia on kadonnut, heitä on toistuvasti kuulusteltu, raiskattu ja kidutettu, heiltä on evätty oikea-aikainen sairaanhoito ja heitä on määrätty pakkotyöhön. Joukossa on ollut ainakin yksi alaikäinen. Zabin on joissain tapauksissa syyllistynyt kidutukseen henkilökohtaisesti.”